Baba buite huis gelosArgieffoto ŉ Tweeweekoue babadogtertjie is Dinsdag sonder toesig buite ŉ huis in Soweto, Johannesburg, gelos. “ŉ Vrou wat verby die huis geloop het, het die babatjie by die hek van die huis sien lê,” het ao. Kay Makhubela, ŉ polisiewoordvoerder, gesê. “Die babatjie was in ŉ lap toegedraai en het steeds gelewe.” Die vrou het by die huis aangeklop, maar niemand was tuis nie. Sy het daarna die baba na die polisiestasie geneem. Die polisie ondersoek ŉ saak van kinderverwaarlosing. Niemand is nog in verband met die voorval in hegtenis geneem nie.